సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘నా నువ్వే’ ప్రి రిలీజ్ ట్రైలర్: కళ్యాణ్‌రామ్.. కలయా? నిజమా!
మనసులు కలిశాయి.. నీడలు కలిశాయి. మరి, వారిద్దరూ ఒకరినొకరు కలుసుకున్నారా? ఆమె ప్రేమ ఊహా? లేదా.. ఊహకందని ప్రేమా? ఇంతకీ ఆమె ప్రేమిస్తుంది ఎవరినీ?
Samayam Telugu | Updated:
Jun 12, 2018, 08:09PM IST
మనసులు కలిశాయి.. నీడలు కలిశాయి. మరి, వారిద్దరూ ఒకరినొకరు కలుసుకున్నారా? ఆమె ప్రేమ ఊహా? లేదా.. ఊహకందని ప్రేమా? ఇంతకీ ఆమె ప్రేమిస్తుంది ఎవరినీ? వామ్మో.. ఈ ట్రైలర్ చూస్తే ఎన్నో ప్రశ్నలు మదిలో మెదులుతాయి. ‘నా నువ్వే’ అంటూ తన ప్రేమికుడి రాక కోసం ఎదురుచూస్తున్న ఆ ప్రేయసి కథ.. తెరపై చూస్తేనే అర్థమవుతుందట.
నందమూరి కళ్యాణ్ రామ్, తమన్నా జంటగా నటించిన ‘నా నువ్వే’ చిత్రం.. అంచనాలు పెంచేస్తుంది. ప్రి రిలీజ్ నేపథ్యంలో విడుదల చేసిన ట్రైలర్‌ను చూస్తే.. ఈ సినిమాలో ఏదో సరికొత్త విషయం దాగిందనేది స్పష్టమవుతుంది. ‘‘చల్లని గాలిలా పరిచయమై ఠక్కున మాయమైపోయాడు’’ అంటూ తమన్నా ద్వారా ఓ చిన్న హింట్ ఇచ్చే ప్రయత్నం ఈ ట్రైలర్‌లో ఇచ్చినా పాటలో భావం మాత్రం.. ఏదో కొత్త విషయాన్ని చెబుతుంది.
కళ్యాణ్‌రామ్ ఈ సినిమాలో చాలా భిన్నంగా కనిపిస్తున్నాడు. తమన్నా-ఎన్కేఆర్‌ల కెమిస్ట్రీ చాలా కొత్తగా.. సినిమాకు ఫ్రెష్ లుక్ ఇస్తోంది. బహుశా ఇది.. పీసీ శ్రీరామ్ సినిమాటోగ్రఫీ మాయే కావచ్చు. శరీత్ సంగీతం ఈ సినిమాకు మరింత రొమాంటిక్ ఫీల్ కలిగిస్తోంది. జయేంద్ర దర్వకత్వంలో రూపొందుతున్న ఈ సినిమా ‘ట్రైలర్’ ఫీల్ గుడ్‌గా కనిపిస్తుంది. ఈ ట్రైలర్‌ను యూట్యూబ్‌లో పోస్టు చేసిన 24 గంటల్లోనే 45 లక్షల మంది వీక్షించడం గమనార్హం. జూన్ 14న ప్రేక్షకుల ముందుకు వస్తున్న ఈ సినిమా ఏం ‘మాయ’ చేస్తుందో చూడాల్సిందే.
‘నా నువ్వే’ ప్రి రిలీజ్ ట్రైలర్‌ను ఇక్కడ చూడండి.
X